62021CO0724_INF
Domstolens kendelse (Ottende Afdeling) af 16. maj 2022 –Staatsanwaltschaft Köln (Barn, der er blevet bragt til Rumænien)
(Sag C-724/21)
»Præjudiciel forelæggelse – artikel 99 i Domstolens procesreglement – unionsborgerskab – artikel 21 TEUF – retten til at færdes og opholde sig frit på medlemsstaternes område – kriminalisering, der specifikt vedrører international bortførelse af mindreårige – restriktion – beskyttelse af børn – proportionalitet«
Unionsborgerskab – retten til at færdes og opholde sig frit på medlemsstaternes område – en medlemsstats lovgivning, der kriminaliserer det forhold, at en forælder fjerner et barnet fra værgen med det formål at bringe barnet til udlandet – lovgivning, der i tilfælde af, at barnet befinder sig på den første medlemsstats område, kun kriminaliserer dette forhold, når der er gjort brug af vold, trussel om vold eller list – ikke tilladt – berettigelse – proportionalitet – foreligger ikke
(Art. 21 TEUF; Rådets forordning nr. 2201/2003, 2. og 21. betragtning)
(jf. præmis 24 og 29-31 samt konkl.)
Konklusion
Artikel 21 TEUF skal fortolkes således, at bestemmelsen er til hinder for en medlemsstats lovgivning, hvorefter det forhold, at en forælder fjerner sit barn fra værgen, der har beføjelse til at bestemme barnets opholdssted, med det formål at bringe barnet til udlandet, kan straffes, selv når der ikke er gjort brug af vold, trussel om vold eller list, mens det samme forhold, når barnet befinder sig på den første medlemsstats område, kun kan straffes, hvis der er gjort brug af vold, trussel om vold eller list.